kardosdrur/scandi-wiki huggingface dataset:
Skørring Kirke

Skørring Kirke, Skørring Sogn, Sønderhald Herred i det tidligere Randers Amt. Kirken ligger knap 7 kilometer nord for Hornslet.

Forhistorie 
I 1100-tallet byggedes opførtes en traditionel romansk landsbykirke i Skørring. Den var uden tårn, og materialerne var granit og munkesten. Sagnhistorien fortæller, at denne kirke byggedes af en Jomfru Gunder fra Stenalt. En gravsten i granit med et græsk kors bevaret i våbenhuset siges at være hendes. Sagnet hidrører dog vistnok snarere til en formentlig i 1500-tallet forsvunden kirke i Fløjstrup i Hørning Sogn.

Bygningshistorie 
Den gamle middelalderkirke var i 1800-tallet efterhånden meget forfalden. Man valgte derfor helt at nedbryde den og opføre en ny kirke fra grunden. Arkitekten var kgl. bygningsinspektør Walther. Den nye kirke blev bygget i nyromansk stil. Materialet er nye tilhugne granitkvadre og tagdækningen skifer. Den består af et sammenhængende skib og kor, der mod øst afsluttes af et apsis. Skibet har en forholdsvis lav tagrejsnning. Mod vest et tårn med en sydvendt indgangsportal. Tårnet har pyramideformet tag, ligeledes med skiferdækning. Enkelte dør- og vinduesoverliggere fra den gamle middelalderkirke findes indmuret i den nye kirke. I det inde har kirken bjælkeloft.

Inventar 
 Døbefonten er som det eneste stykke inventar genanvendt fra den gamle kirke. Den er i granit og fra romansk tid. Den bliver med sine "dobbeltløver" betragtet som enestående eksemplar blandt de østjyske middelalderlige fonte.
 Prædikestolen er fra 1887.
 Altermaleriet er udført af Anton Dorph. Motivet er "Jesus og synderinden".

Kilder 
 Trap Danmark – 4. udgave, VI. Bind, Randers Amt

Eksterne henvisninger 
 Skørring Kirke hos KortTilKirken.dk

Kirker i Syddjurs Kommune
Kirker i Århus Stift
Kirker i Randers Amt
Alf Erling Porsild

Alf Erling Porsild (født 17. januar 1901 i København, død 14. november 1977 i Wien) var en dansk-canadisk botaniker. Han blev født i København som søn af botanikeren M.P. Porsild. Han voksede op på Arktisk Station i Qeqertarsuaq i Vestgrønland, hvor han siden påbegyndte sin videnskabelige karriere som assistent for sin far. Fra 1936 til 1945 var han kurator ved National Museum of Canada i Ottawa og fra 1945-1967 leder af afdelingen for botanik sammesteds. Han var forfatter til en lang række videnskabelige og populære floraværker, mest fra arktisk Canada, men også fra Rocky Mountains.

Erling Porsild lånte ordet pingo fra inuit og gjorde det til en videnskabelig term (først anvendt i 1938).

Standard auktorbetegnelse for arter beskrevet af A.Erling Porsild: A.E.Porsild.

Udvalgte arbejder 
 Porsild, Morten P. & A. E. Porsild (1920) The Flora of Disko Island and the Adjacent Coast of West Greenland from 66° -71° N. lat. First Part. Meddelelser om Grønland, vol. 58, Nr. (1)
Porsild, A.E. (1926) Contributions to the Flora of West-Greenland at 70°-71°45´ N. lat. Meddelelser om Grønland vol. 58 (2)
 Porsild, A.E. (1955) The vascular plants of the Western Canadian arctic archipelago. Bulletin / National Museum of Canada bd. 135, 226 pp.
 Porsild, A.E., C.R. Harington & G.A. Mulligan (1967) Lupinus arcticus Wats. grown from seeds of Pleistocene age. Science 158: 113-114.

Botanikere fra Canada
Botanikere fra Danmark
Polarforskere fra Canada
Polarforskere fra Danmark
Personer i Kraks Blå Bog (afdøde)
Botanikere aktive i Grønland
Anders Blichfeldt

Anders Bo Blichfeldt (født 9. november 1963) er forsanger, guitarist og komponist i det danske band Big Fat Snake. Han har også udgivet soloalbummerne UNO (2001), Klub čaj (2002) og Born To Be Blue (2005, sammen med Danmarks Radios Big Band), og Docteur Bob i 2016. Fra juni 2017 er Anders Blichfeldt tv-vært på koncertprogrammet Rockshow på TV2 Charlie.

Anders Blichfeldt turnerer med et humoristisk soloshow med titlen 'Vejen Videre' i 2019, og det blev i marts 2019 meddelt at han er deltager i 'Toppen af Poppen' 2019.

Opvækst 
Blichfeldt voksede op i Hundested som søn af Peter og Jane Blichfeldt, sammen med sin søster Lena. Som barn spillede han spillemandsmusik på violin, og senere kontrabas, men det var guitaren, der i teenageårene vakte størst interesse. Han fik lov til at øve og udvikle sig gennem optrædender i en række grupper bl.a sammen med sin kone Marina Blichfeldt, der dengang var korsanger.

Musik

Big Fat Snake 
Sammen med Peter Viskinde dannede han i 1990 bandet Big Fat Snake. Indtil 2019 har hans karriere centreret omkring dette projekt, hvor han har skrevet over halvdelen af gruppens sange; heriblandt de populære numre "Female Voice", "Bonsoir Madame" og "Sittin' in a window".

I december 2017 meddelte Big Fat Snake, at de stopper deres turné-virksomhed med udgangen af 2018. Big Fat Snake eksisterer fortsat, men er på vågeblus og kan risikere at vågne op til dåd igen ved særlige lejligheder.

Andet 
Sideløbende med Big Fat Snake har Anders Blichfeldt udgivet tre soloalbummer. Desuden har han hjulpet en del af sine kollegaer og sunget duetter med flere disse – f.eks. Sanne Salomonsen, Søren Sko, Alberte Winding og Esther Brohus.

I 1998 vandt Blichfeldt en Grammy som Årets Danske Sanger.

Blichfeldt har spillet big band jazz og anden orkestermusik i bl.a Slesvigske Musikkorps, Big Apple Bigband, Tiptoe Bigband og Nyborg Harmoniorkester.  

I august 2014 skrev og producerede Anders Blichfeldt den officielle sang til Europatouren i Danmark. Sangen hedder "Made in Heaven" og er en hyldest til det særlige ved denne del af verden, lyset og mørket. Violinisten Kim Sjøgren medvirker på sangen til at forstærke den nordiske klang. 

I 2016 udgav Anders Blichfeldt albummet Docteur Bob, som sendte ham på en stor solo-turné.

I 2017 sagde Anders Blichfeldt ja til at blive vært på en række musikprogrammer på TV2 Charlie med titlen Rockshow. Programmerne blev en stor succes, og Anders er nu fast vært på det tilbagevendende program.

Diskografi 
UNO (2001)
Klub čaj - Uhm Live!! (2002)
Born to Be Blue (med Danish Radio Big Band) (2005)
Docteur Bob (2015)

Eksterne henvisninger 
 Anders Blichfeldts hjemmeside 
 
 

Sangere fra Danmark
Rockmusikere fra Danmark
Personer fra Hundested
Big Fat Snake
Ezer Weizman

Ezer Weizman (født 15. juni 1924, død 24. april 2005) var en israelsk politiker og officer. Han var israelsk præsident fra 1993 til 2000. Han var nevø af Israels første præsident Chaim Weizmann.

Bibliografi 
 On Eagles' Wings: The Personal Story of the Leading Commander of the Israeli Air Force (1975)
 The Battle for Peace (1981)
 Ruth, Sof (2002) (Hebraisk)

Israels præsidenter
Politikere fra Israel
Forførerens Dagbog

"Forførerens Dagbog" er en del af Søren Kierkegaards værk Enten - Eller fra 1843. "Forførerens dagbog" er placeret i delen Enten og er skrevet under pseudonymet 'Johannes', som var typisk Kierkegaard. Den kan regnes for at være romantistisk (romantisme).

Handling 
"Forførerens dagbog" omhandler en ung mands (Johannes) stræben og overvejelser omkring forførelsen af en ung kvinde Cordelia. Den unge Johannes er på engang en narcissistisk og begavet person, som på en nærmest sygelig måde dyrker kunsten at forføre og fortæller om de følelser det vækker i ham.

Inspiration 
I denne del af værket er der tydelig spor af Kierkegaards fascination af Mozarts opera Don Giovanni.

Romanen er også højst sandsynligt skrevet ud fra Kierkegaards eget kærlighedsliv. Hans brud (eller grunden til det) med hans ellers forlovede Regine Olsen ligner i stor udstrækning Johannes' brud med Cordelia i romanen.

Eksterne henvisninger 

Søren Kierkegaards skrifter
Litteratur i 1843
Ruslands føderale distrikter

Rusland er opdelt i otte føderale distrikter (, ental: федера́льный о́круг, ).

Fem i den europæiske del af Rusland:
 Centrale føderale distrikt
 Sydlige føderale distrikt
 Nordvestlige føderale distrikt
 Volgas føderale distrikt
 Nordkaukasiske føderale distrikt

Tre i den asiatiske del af Rusland:
 Fjernøstlige føderale distrikt
 Sibiriske føderale distrikt
 Urals føderale distrikt

De føderale distrikter er administrationsenheder direkte under den føderale regering. De føderale distrikter er ikke konstituerende enheder i den russiske føderation. De konstituerende enheder kaldes føderale enheder.

Hvert føderalt distrikt inkluderer en række føderale enheder. Hvert føderalt distrikt ledes af en præsidentudsending, som udnævnes direkte af føderationens præsident.

Oprettelsen af de føderale distrikter 
De føderale distrikter blev oprettet i maj 2000 af præsident Vladimir Putin, som en del af en bredere omlægning af føderationens politiske struktur i retning af en mere centraliseret opbygning.

Liste

Kilde:

Kilder 

 
Føderale distrikter
North Fork of Roanoke AVA

North Fork of Roanoke AVA er et American Viticultural Area i det sydvestlige Virginia i USA. AVA'et ligger i den østlige udkant af Allegheny bjergene. Området der er omkring 35 km langt, og forholdsvis smalt, ligger på skråningerne af Roanoke floddalen i højder mellem 300 og 700 meter. Vinmarkerne ligger især på frostfri områder mellem 500 og 650 meters højde.

Det ligger kun en eneste vinproducent i området, nemlig Valhalla Vineyards. Trods det, dyrkes der et bredt udvalg af druer, fx cabernet franc, cabernet sauvignon, chardonnay, syrah, sangiovese, vigonier, merlot, allicante bouschet og den lokale drue, norton. Dette AVA er det eneste uden for Californien, hvor der dyrkes allicante bouschet. Fra disse druer produceres 13 forskellige vine, med ret til at have dette AVA på etiketten. AVA'et blev godkendt i 1987.

Eksterne referencer 
 Beskrivelse North Fork of Roanoke AVA fra Appellation America

USA's vindistrikter
Amharisk (sprog)

Amharisk (አማርኛ) er amhara-folkets modersmål og nationalsproget i Etiopien. Det tilhører de semitiske sprog, og minder således om arabisk og hebræisk omtrent som dansk minder om engelsk. Det er nært beslægtet med andre sydsemitiske sprog talt i Etiopien og Eritrea, såsom tigrigna og guragegna, der ligesom amharisk stammer fra det oldetiopiske sprog ge'ez.

Amharisk opstod i middelalderen, da ge'ez udviklede sig i kontakt med kushitiske sprog, især oromo. Omkring midten af 1800-tallet blev ge'ez afløst af amharisk som Etiopiens litterære og officielle sprog. Normale sætninger struktureres i rækkefølgen subjekt-objekt-verbum.

Der er mindst 35.000.000, der taler amharisk som førstesprog, og det bliver talt som andetsprog og som regel på samme niveau som en indfødt af alle uddannede etiopiere med andre modersmål.

Sproget skrives med et abugida, der også stammer fra ge'ez.

Sprog i Etiopien
Semitiske sprog
Karsten Rasmussen

Karsten Rasmussen (født 1965) er en dansk skakspiller, der gennem flere år har tilhørt den danske elite i skak.

Karsten Rasmussen havde som ung sideløbende med skakkarrieren en karriere som håndboldspiller, idet han var målmand på AGF's førstehold i flere sæsoner. Men de bedste resultater har han dog opnået i skak, hvor han er international mester og med sit Elo-ratingtal på 2495 (oktober 2007) ligger solidt blandt de ti bedste i Danmark.

Blandt hans bedste resultater kan nævnes en delt førsteplads ved DM i skak 1993 og 2006 samt sejr i Vesterhavsturneringen 2007 med 8½ af 10 point. Karsten Rasmussen var også med på det danske landshold, der blev nr. 12 ved EM på Kreta i 2007, hvor han med 4½ af 7 point bidrog kraftigt til den pæne danske placering.

Karsten Rasmussen spiller (i Danmark) for Århus Skakklub/Skolerne. Han er uddannet cand. merc. og arbejder som lektor på Erhvervsakademi Aarhus.

Noter

Eksterne henvisninger 
 

Skakspillere fra Danmark
Økonomer fra Danmark
Jan Meyer

Jan Meyer (født 1960 i Danmark) er en fiktiv figur, der optræder i drama-serien Forbrydelsen fra 2006 – 2007. Han er vicekriminalkommissær og nyansat i afdeling A på Politigården, der er en af hovedstederne i serien. Meyer er spillet af skuespilleren Søren Malling.

Historie 

Jan er bestemt til at skulle overtage sin kollega Sarah Lunds job, når hun flytter til Sverige med sin familie. Deres mission i serien, der foregår i november 2003 omhandler efterforskningen af mordet på gymnasiepigen Nanna Birk Larsen.

I afsnit 18 bliver han overfaldet af seriens gerningsmand, mens han i samarbejde med Lund er i færd med at udforske en tom lagerbygning. Efter at have slået ham ned, skyder morderen ham med en pistol adskillige steder på kroppen. Meyer bliver øjeblikket hentet af en ambulance efter Lund har tilkaldt assistance, og det lykkes lægerne at få stabiliseret hans kritiske tilstand. Af ukendte årsager afgår han dog ved døden dagen efter.

Eksterne henvisninger 
 Forbrydelsens officielle side

Meyer, Jan
Forbrydelsen
Fjernøstlige føderale distrikt

Det Fjernøstlige føderale distrikt (russisk: Дальневосто́чный федера́льный о́круг) er et af de syv føderale distrikter i Rusland. Distriktet har en befolkning på 6.182.679 personer (2017) og har en størrelse på 6.215.900 km² – hvilket gør det til det arealmæssigt største af de syv russiske føderale distrikter. Befolkningstætheden bliver således lidt under 1 indbygger pr. km².

Hovedparten af befolkningen er etniske russere og ukrainere. 75% af befolkningen bor i byer, hvoraf de 2 største er Vladivostok (595.000 indbyggere) og Khabarovsk (583.000 indbyggere).

Distriktet blev oprettet i år 2000. Lederen af distriktet er for tiden Oleg Safonov.

Den 15. juli 2022 blev den første højhastighedsmotorvej åbnet i det fjernøstlige føderale distrikt. Det forenede tre føderale motorveje - "Ussuri" (Khabarovsk - Vladivostok), "Amur" (Chita - Khabarovsk) og "Vostok" (Khabarovsk - Nakhodka), en vej, der forbinder den regionale hovedstad med Komsomolsk-on-Amur, såvel som steder af territoriet for den fremmende socioøkonomiske udvikling (SAD)

Indeholder:

Distriktet omfatter samme område som Fjernøstlige økonomiske region.

Eksterne henvisninger 
 Information on Far Eastern Federal District 
 Meeting of Frontiers: Siberia, Alaska, and the American West  (includes materials on Russian Far East)  

Ruslands føderale distrikter
Etableret i 2000
Føderale distrikter
Nordvestlige føderale distrikt

Det Nordvestlige føderale distrikt () er et af de syv føderale distrikter i Rusland. Distriktet har en befolkning på 13.974.466 (2002) personer og har en størrelse på 1.677.900 km². Lederen af distriktet er for tiden Ilja Klebanov.

Indeholder: 
 Arkhangelsk oblast
 Nenets autonome okrug
 Kaliningrad oblast
 Republikken Karelija
 Republikken Komi
 Leningrad oblast
 Murmansk oblast
 Novgorod oblast
 Pskov oblast
 Sankt Petersborg
 Vologda oblast

Ruslands føderale distrikter
Føderale distrikter
Sibiriske føderale distrikt

Det Sibiriske føderale distrikt (russisk: Сиби́рский федера́льный о́круг) er et af de syv føderale distrikter i Rusland og et af de tre asiatiske russiske distrikter. Distriktet har en befolkning på 20.062.938  (2002) personer og en størrelse på 5.114.800 km². Lederen af distriktet er for tiden Anatoly Kvashnin.

Indeholder 

Den vestlige del af distriktet (Republikken Altaj, Altaj kraj, Kemerovo oblast, Novosibirsk oblast, Omsk oblast og Tomsk oblast) hører til Vestsibirske økonomiske region. Resten af distriktet udgør Østsibirske økonomiske region.

Største byer

Eksterne henvisninger 
 Siberian Federal District 
 Billeder fra den sibirske føderale distrikt

Føderale distrikter
Ruslands føderale distrikter
Sibirien
Sinaipagten

Sinajpagten eller Sinaipagten fortælles i Det gamle Testamente at være den aftale, Moses fik oprettet mellem Gud, Jahve og israelitterne på Sinaibjerget for henved 3000 år siden. Sinaipagten er derfor en aftale mellem Jahve og Israels fædre.

Konsekvenser 
Hvis fædrene er lydige og holder buddene i Moseloven, vil Gud ikke alene velsigne dem med mange drengebørn i tusind slægtled, men også give dem landet, der flyder med mælk og honning, landet Palæstina.

Hvis Israels fædre er ulydige og misligholder aftalen, skal de miste både deres børn og landet. Så skal de blive et slavefolk igen som dengang i Egypten, står der i den gammeltestamentlige fortælling.

Se også 
Pagt

Jødedom
Teaterbygningen Fanefjord

Teaterbygningen Fanefjord er en værkstedskole for unge med særlige behov.
Den ligger i Store Damme på Møn.

Skolens formål er at hjælpe de unge med at få et job og et så almindeligt boliv som muligt, og stiler mod, i så høj grad det
er muligt, at gøre eleven selvhjulpen.

Skolen laver primært teaterforestillinger og andre kulturarrangementer.

Målet er, i samarbejde med kommune og forældre, at udsluse de unge til anden uddannelse eller til arbejde, evt. på særlige vilkår, og til egen bolig eller bofællesskab.

Skolen har en række værksteder.
 It- og teknik værksted
 Køkken og systue
 Træ- og pedel værksted

Møn
Specialskoler
Urals føderale distrikt

Urals føderale distrikt (russisk: Ура́льский федера́льный о́круг) er et af de syv føderale distrikter i Rusland og det mest vestliggende af de tre asiatiske russiske distrikter. Distriktet har en befolkning på 12.373.926 (2002) personer og en størrelse på 1.788.900 km². Lederen af distriktet er for tiden Pyotr Latyshev.

Indeholder 

 Kurgan oblast
 Sverdlovsk oblast
 Tjumen oblast
 Khanty-Mansij autonome okrug
 Jamalo-Nenets autonome okrug
 Tjeljabinsk oblast
Kurgan, Sverdlovsk og Tjeljabinsk hører til Urals økonomiske region sammen med dele af Volgas føderale distrikt, mens Tjumen (med okruger) hører til Vestsibirske økonomiske region sammen med dele af Sibiriske føderale distrikt.

Største byer 

 

Ruslands føderale distrikter
Føderale distrikter
Vestfossen

Vestfossen er en by i Øvre Eiker kommune i provinsen Buskerud i Norge med ca. 2867 indbyggere (2008).

Vestfossen er et tidligere industristed med traditioner, som strækker sig tilbage til 1500-tallet. Det som nu er Fossesholm Herregård på stedet blev da hovedgård for en godssamling med en omfattende satsning på savværksdrift. Senere kom der andre slags industri til. Blandt disse dominerede fra slutningen af 1800-tallet fabrikkerne Vestfos Cellulose og Fredfos Uldvarefabrik. Omkring 1970 blev Vestfossen ramt af en industrikrise, som førte til nedlæggelse af disse fabrikker. Store dele af den industrielle infrastruktur på stedet blev siden stående ubrugt i lang tid. Efter år 2000 har en satsning på kultur ført til, at flere kulturinstitutioner har etableret sig på stedet, og Vestfossen kalder sig nu for "Kulturhovedstaden".

Litteratur 
 Nils Johnsen: Eker. Træk av en storbygds saga. Kristiania 1914.
 Kock Johansen, Ek, Moseng, Bjarnar: Eikers historie, bind 1-3. 1994. 
 Øvre Eiker kommune: Kommuneplan for Øvre Eiker 2002-2014. 2002.
 Bent Ek: Fra sagbruk til treforedling. Artikkel i Markensavisa, Vestfossenmarken 1994.
 Hans Strøm: Physisk-Oeconomisk Beskrivelse over Eger-Præstegield. København 1784.
 Nils Paulsen: Momenter til En Beskrivelse over Eker. Drammen 1887.
 Bent Ek: Elektrisiteten på Øvre Eiker. Hokksund 2005.

Eksterne henvisninger 

 Fossesholm Herregård
 Fredfoss Kulturpark
 Vestfossen Kunstlaboratorium
 Om Vestfossen, fra eikerbygda.no 
 Fotoserie om industrien i Vestfossen, hos Eiker Arkiv 
 Mindebog for Vestfossen 
 3320 Vestfossen – artikkel hos eikeravis.no 

Byer i Norge
Volgas føderale distrikt

Volgas føderale distrikt (russisk: Приво́лжский федера́льный о́круг) Privolžskiy federalnyj okrug er et af de syv føderale distrikter i Rusland. Distriktet udgør den sydøstligeste del af den europæiske del af Rusland. Distriktet har en befolkning på 31.154.744 (2002) personer og en størrelse på 1.038.000 km². Mikhail Babitj (Forenede Rusland) blev udnævnt til Præsidentiel udsending i det føderale distrikt den 15. december 2011. Det administrative center for det føderale distrikt er placeret i Nisjnij Novgorod.

Volgas føderale distrikt består af 

Distriktet er fordelt på tre økonomiske regioner:
 Volga-Vjatkas økonomiske region omfatter Tjuvasjien, Kirov, Marij El, Mordovija og Nizjnij Novgorod.
 Urals økonomiske region omfatter Basjkortostan, Orenburg, Perm og Udmurtien, samt dele af Urals føderale distrikt
 Volgas økonomiske region omfatter Penza, Samara, Saratov, Tartarstan og Uljanovsk, samt dele af Sydlige føderale distrikt

Eksternt henvisninger 
 Volga føderale distrikt. 

Ruslands føderale distrikter
Føderale distrikter
Georg-August Zinn

Georg August Zinn (født 27. maj 1901 i Frankfurt am Main, død 27. marts 1976) var en tysk jurist og politiker (SPD). Fra 1951 til 1969 var han ministerpræsident i den tyske delstat Hessen.

Ministerpræsidenter fra Tyskland
Medlemmer af Forbundsdagen
Politikere fra SPD
Personer fra Frankfurt am Main
Sydlige føderale distrikt

Sydlige føderale distrikt () er et af de ni føderale distrikter i Rusland. Området ligger hovedsageligt på den Pontisk-kaspiske slette. Det Sydlige føderale distrikt blev oprindeligt kaldt Nordkaukasus' føderale Distrikt, da det blev grundlagt i maj 2000, men blev kort efter omdøbt af politiske grunde. Den 19. januar 2010 blev det Sydlige føderale distrikt delt i to, og de tidligere sydlige områder dannede et nyt Nordkaukasisk føderalt distrikt.

Dets befolkning var  (62,4% i byerne) i henhold til 2010 folketælling, distriktets areal er  km².

Den nuværende leder af distriktet er Vladimir Ustinov, tidligere justitsminister i Rusland.

Føderale enheder 

Noter:

Kilder

Eksterne henvisninger 

 Sydlige føderale distrikt, info 
 Southern Federal District 
 Nyheder fra Ruslands sydlige regioner  

Ruslands føderale distrikter
Føderale distrikter
Lone Yalçınkaya

İsminur Lone Yalçınkaya (født 6. august 1967 som İsminur Demirezen) er en tyrkiskfødt dansk byrådspolitiker (Gladsaxe), EU-kandidat (2004) og folketingskandidat (2007) for partiet Venstre, og tidligere midlertidigt medlem af Folketinget og kandidat til Europa-Parlamentsvalget 1999 for Centrum-Demokraterne.

Lone Yalçınkaya kom til Danmark i 1977, og i 2000 kom hun som den første indvandrerkvinde i Folketinget som suppleant for Mimi Jakobsen. Lone Yalçınkaya har tidligere arbejdet som informationschef, tolk, salgschef og frem til oktober 2007 som marketingchef. Siden har hun været beskæftiget som notar og sagsbehandler. Hendes mærkesager inkluderer især velfærdssamfundet, social- og sundhedssektoren.

Da hun i efteråret 2001 afløste Mimi Jakobsen for CD, oplevede hun dødstrusler pga. hendes kritik af Pia Kjærsgaard. I starten af november 2007 udtrykte Lone Yalçınkaya ubehaget ved at blive chikaneret af andre muslimske indvandrere, når muslimske kvinder stillede op især for et borgerligt parti. "Vi bliver chikaneret af flygtninge og indvandrere, fordi vi selv har muslimsk baggrund og samtidig stiller op for et borgerligt parti." og "Tit er der nogen, der bliver meget personlige i deres verbale angreb på mig, fordi jeg er kvinde og muslim og samtidig stiller op til valget og siger min mening. Og så fordi jeg er borgerlig. De siger, jeg er en forræder". Hendes politiske kollega også i Venstre, Fatma Øktem, oplevede også truende adfærd til vælgermøderne. I forbindelse med sit danske navn oplevede hun også chikane ved offentlige foredrag fra muslimske mænd, som hun tilkendegav, havde svært ved at acceptere nytænkning, idet de havde svært ved at give slip på deres baggrund og derfor reagerer overfor især kvinder, som forsøger at integrere sig.

Lone Yalçınkaya var også en af bidragsyderne til bøgerne "Dansk uden tårer – uden indvandring intet velfærd"  og "Kvinder bryder grænser – 10 kvinder fortæller, Ligestilling og arbejdsmarked i EU".

I kommunalvalgene november 2009, 2013, 2017 og 2021 genopstillede hun til byrådsvalget i Gladsaxe og blev genvalgt, senest med 347 personlige stemmer.

Referencer

Eksterne henvisninger 
 Lone Yalçınkayas side på Venstres Christianshavnskreds 
 Nye ansigter på religion.dk , Religion.dk, 3. januar 2005
 Muslimsk kandidat spyttet i hovedet, TV 2, 11. november 2007
 Lone Yalçınkaya, Kandidatliste
 Kristeligt Dagblad Profil af Lone Yalçınkaya

Politikere fra Centrum-Demokraterne
Danske muslimer
Folketingskandidater fra Venstre
Martin Cooper

Martin Cooper (født 26. december 1928) er manden, der opfandt den første mobiltelefon i 1973. Han arbejdede for Motorola.

Eksterne henvisninger 

Opfindere fra USA
Motorola
Personer fra Chicago